วันแรกที่พบเป็นตุ่มสีออกคล้ำๆ เป็นก้อนแข็งขนาดประมาณ1นิ้ว เวลาไปสัมผัสอะไรจะเจ็บเล็กน้อย ตอนนี้ผ่านมา4-5วัน ก้อนแข็งมีขนาดใหญ่ขึ้น ขนาดประมาณ2นิ้วนิดๆ เป็นลักษณะเนื้อนูนแข็งๆ มีรอยคล้ำแค่ตรงกลาง(ตรงจุดเดิมกับวันแรก) เวลานั่งหรือไปโดนคือเจ็บกว่าวันแรกๆ แบบนี้คือเป็นอะไรเหรอคะ ควรรักษายังไงหรือควรไปพบแพทย์คะ
สวัสดีค่ะ การคลำได้ก้อนแข็งๆที่บริเวณแก้มก้น เจ็บเล็กน้อย มีรอยคล้ำดังกล่าวมานั้น อาจจะเกิดจาก ก้อนจากรูขุมขนบริเวณผิวหนังอักเสบ ซึ่งถ้ามีการติดเชื้อแบคทีเรียร่วมด้วย อาจเห็นเป็นตุ่มฝีหนอง เป็นก้อนแข็ง เจ็บปวดมากขึ้นมาได้ สาเหตุอื่นๆเช่น ก้อนจากเนื้องอกในชั้นไขมันที่มีการอักเสบ ก้อนจากการถูกแมลงกัด ก้อนจากผื่นผิวหนังอักเสบ หรือการมีแผลจากภายนอกเบื้องต้นไม่ควรไปแกะเกาบริเวณที่เป็นก้อน ใช้น้ำเปล่าสะอาดล้างภายนอก ยังไม่เอายาอะไรไปทาเอง และสังเกตอาการค่ะ ถ้าก้อนโตเร็วมาก กดเจ็บ มีเลือดหรือหนองไหลจากก้อน อาจบ่งบอกถึงการติดเชื้อที่ก้อนที่ควรไปพบแพทย์เพื่อรับการรักษาอย่างเหมาะสมต่อไป